NaiveNeuron/SloPal huggingface dataset:
Podmanický, Ján, poslanec NR SR (2015-12-11):
Pani podpredsedníčka, bol som sklamaný z vášho vystúpenia. Čakal som, že poviete nejaké argumenty, že vysvetlíte, prečo vlastne odvolávate ministra Žigu nejakými racionálnymi argumentami. Bohužiaľ, nezaznel jeden jediný argument, pani podpredsedníčka, vo vašom vystúpení. Posplietali ste hrušky s jablkami, vyliali ste si svoje emócie, ale neargumentovali ste. Ja som, pani podpredsedníčka, známy tým v našej strane, že ak sa mi niečo neľúbi, ja to poviem, idem za konkrétnym ministrom, idem za vedením strany a jednoducho poviem, že sa mi to nepáči, že mám s tým problém, nech mi to buď vysvetlia, alebo nech urobíme nejaké opatrenia. Ale vy ste na nepresvedčili, nikto z vašich poslancov, pani podpredsedníčka, ma nepresvedčil. Nikto nevyvrátil tie argumenty, ktoré tu zazneli vo vystúpení pána ministra Žigu. To jednoducho bol jeden argument za druhým. Vy tu len tárate a varíte z vody. Bohužiaľ, pani podpredsedníčka, nadobudol som jeden dojem, že celá táto schôdza je len o kampani OĽaNO a o vnútornom boji v OĽaNE, pretože vy tým, že ste na kandidátke, ja neviem, na 140. mieste atď., vy musíte zápasiť o preferenčné hlasy. Preto každý jeden poslanec OĽaNA dnes vystupuje a snaží sa zaujať. Ale, pani podpredsedníčka, bohužiaľ, dnes ste veľmi slabá, nebodujete, predbehnú vás aj iní.
Mojš, Milan, poslanec NR SR (2013-10-17):
Pán predseda, dajte hlasovať o návrhu zákona ako o celku s odporúčaním gestorského výboru schváliť.
Žiga, Peter, podpredseda NR SR (2024-09-11):
Ďakujem pekne. Do rozpravy mám prihlásenú jednu rečníčku, a to pani poslankyňu Kosovú z Progresívneho Slovenska. Nech sa páči.
Laššáková, Jana, poslankyňa NR SR (2011-06-01):
Teraz prosím, pán predseda, dajte hlasovať o pozmeňujúcom návrhu pod bodom 7 s odporúčaním gestorského výboru neschváliť.
Jurinová, Erika, podpredsedníčka NR SR (2015-02-03):
Na vaše vystúpenie, pán poslanec, je jedna faktická poznámka. Uzatváram možnosť prihlásiť sa. Nech sa páči, pán poslanec Droba.
Ďurovčík, Emil, poslanec NR SR (2017-06-14):
Pán predseda, navrhujem, aby sme o uvedenom zákone hlasovali o jedenástej hodine.
Pellegrini, Peter, podpredseda NR SR (2020-04-24):
S reakciou na faktické pán poslanec Mazurek.
Laššáková, Jana, podpredsedníčka NR SR (2015-04-15):
(Hovorené súbežne s rečníkom.) Nie, dosť. Aký pozmeňovák? Procedurálny návrh.
Štefanec, Ivan, poslanec NR SR (2010-10-12):
Ďakujem, pán podpredseda. Dámy a páni, dovoľte mi, aby som ako spravodajca výboru pre financie a rozpočet vystúpil k uvedenému vládnemu návrhu zákona. Uvedený návrh bol doručený poslancom Národnej rady v stanovenej lehote, čím boli splnené podmienky určené § 72 ods. 1 zákona o rokovacom poriadku, t. j. doručenie návrhu najmenej 15 dní pred schôdzou Národnej rady. Predseda Národnej rady posúdil uvedený návrh podľa § 70 ods. 1 zákona o rokovacom poriadku Národnej rady a podľa legislatívnych pravidiel ho zaradil na rokovanie dnešnej schôdze Národnej rady. Ako spravodajca v prvom čítaní si osvojujem stanovisko, že predmetný návrh spĺňa po formálno-právnej stránke všetky náležitosti zákona uvedené v § 67 a 68 zákona Národnej rady o rokovacom poriadku, ako i náležitosti určené v legislatívnych pravidlách. Z hľadiska vecného zastávam názor, že predložený návrh zákona rieši závažnú problematiku a je zrejmý aj jej účel. Dámy a páni, po rozprave odporúčam, aby podľa § 73 ods. 3 písm. c) zákona o rokovacom poriadku uvedený návrh zákona prerokovala Národná rada v druhom čítaní. Taktiež odporúčam, aby v súlade s rozhodnutím predsedu Národnej rady č. 93 z 24. septembra 2010 a podľa § 71 zákona o rokovacom poriadku návrh zákona prerokovali tieto výbory: Výbor Národnej rady pre financie a rozpočet, ústavnoprávny výbor a Výbor Národnej rady pre pôdohospodárstvo a životné prostredie. Pán podpredseda, prosím, otvorte rozpravu k uvedenému návrhu zákona. Ďakujem.
Hrušovský, Pavol, poslanec NR SR (2014-03-20):
Nech sa ti páči, Martin, poď. (Prerušenie vystúpenia predsedajúcou.)
Viskupič, Jozef, poslanec NR SR (2015-02-10):
Ďakujem. Ja som od začiatku, od rána dnes tú diskusiu sledoval a čakal som na vystúpenie predsedu zahraničného výboru a budem čakať na vystúpenie európskeho, to sú tie dva výbory, ktoré sa venujú zahraničnej politike. A k tomu tvojmu vystúpeniu. Ja ako historik mám veľkú úctu k tomu, že sa pozeráme na niektoré kontexty a niektoré udalosti, ktoré máme dnes, z historického momentu. A ten úvod, ako keby tá snaha bola. To znamená, že uvedomiť si nejaké možné paralely, ktoré, ktoré sme v Európe zažili, myslím, že tam bolo dokonca tvrdé upozornenie na to, že II. svetová vojna predsa nezačala v roku ´41 plánom Barbarossa, ale boli niektoré kroky, ktoré viedli k II. svetovej vojne, ktoré by sa mohli v súčasne dobe interpretovať alebo nahliadať na ne vo veľkých paralelách. Ale nemyslím si a ja som to ani nevidel v tom prejave celkom, že nám je jasné z hľadiska nových mechanizmov, či už vedenia kybernetickej, informačnej alebo akéhokoľvek iného druhu vojny, ktorého sme teraz svedkami, že vieme jednoznačne označiť agresora, a preto chcel by som mať tú voľnosť a to presvedčenie v tých vyjadreniach, že vidíme to z jednej strany. Pre mňa je takisto veľkým problémom odlíšiť mnohých ľudí, ktorí hovoria svetu mier alebo ide mi o mier, od Miss Universe, lebo tiež v tých prejavoch majú takéto veci. Ale preto je tá situácia dôležitá a ja budem vyzývať aj ministra, aby sme viacej informovali o krokoch aj verejnosť, pretože zatiaľ... (Prerušenie vystúpenie časomerom.)
Hlina, Alojz, poslanec NR SR (2013-09-24):
Vážená pani predsedajúca, dovolím si dať návrh, aby sme sa vyhli prípadným nedorozumeniam. Na tejto schôdzi mal minister vnútra prečítať správu o Gorile. Existuje o tom uznesenie Národnej rady. Preto vás poprosím, naozaj, aby sme sa vyhli nedorozumeniam, ktoré by mohli z toho vzniknúť, aby ste dali hlasovať o tom, že na terajšej schôdzi túto správu neprednesie. Ďakujem pekne.
Sulík, Richard, predseda NR SR (2011-09-13):
Pán poslanec Novotný.
Milanová, Natália, ministerka kultúry SR (2022-10-06):
Vážený pán predsedajúci, vážený pán poslanec, poslankyne, poslanci, vzhľadom k tomu, že mi bola otázka položená dvakrát, budem odpovedať rovno na obidve otázky. Dôvodom zlúčenia je vznik novej príspevkovej organizácie Inštitút znalostného pôdohospodárstva a inovácií k 1. 1. 2022. Dôvod vzniku tohto inštitútu je nasledovný. Teda tých dôvodov je viacero. Prioritným dôvodom je dobudovanie poľnohospodárskeho vedomostného a inovačného systému AKIS. AKIS je na Slovensku doteraz decentralizovaný s čiastkovými systémami, absencia vzájomného prepojenia synergií, vzájomnej spolupráce a nedostatočný prístup k informáciám a ich výmene. Najslabšou stránkou je nedostatočná koordinácia jednotlivých zložiek platformy AKIS, ktorá by podporovala jednotlivých aktérov systému a uľahčovala výmenu informácií. Pre AKIS na Slovensku je charakteristické slabé vzájomné prepojenie jeho existujúcich pilierov a zaradenia nových zložiek do systému. Existujú silné vertikálne väzby medzi jednotlivými aktérmi zodpovednými parciálne za poradenstvo, vzdelávanie a prenos poznatkov do praxe, avšak žiadna horizontálna prepojenosť, čím sa tento systém stáva nevýkonným a rozdrobeným. Chýba jasná prepojenosť na celoživotné vzdelávanie, ale aj na odborné stredoškolské vzdelávanie, ktoré sa musia stať významnou zložkou celého systému. Kvalitatívne rozdiely v činnosti jednotlivých regionálnych antén, nedostatočná vzájomná spolupráca jednotlivých prvkov, chýba výmena informácií a prenos poznatkov do praxe v rámci danej štruktúry, absentuje dôraz na prierezové témy, chýba regionálne zastrešenie prierezových tém regiónov a kľúčových prierezových tém, vrátane podpory vidieckych služieb v regiónoch, spolupráca s MAS a podobne. IZPI ako príspevková organizácia bude môcť čerpať zdroje EÚ na financovanie svojich aktivít. Ďakujem za pozornosť, skončila som.
Ďuriš Nicholsonová, Lucia, podpredsedníčka NR SR (2019-03-26):
Dostal pán poslanec 30 minút? Lebo časomiera oznámila koniec vášho vystúpenia.
Sloboda, Vladimír, poslanec NR SR (2018-09-17):
Vážené panie poslankyne, vážení páni poslanci, Výbor Národnej rady Slovenskej republiky pre verejnú správu a regionálny rozvoj ma uznesením určil za spravodajcu k návrhu zákona o volebnej kampani (tlač 1112). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade v prvom čítaní. Pán predsedajúci, otvorte, prosím, všeobecnú rozpravu.
Zmajkovičová, Renáta, podpredsedníčka NR SR (2013-02-13):
Ďalším, ktorý v rozprave vystúpi, je pán poslanec Droba. Nech sa páči. Áno, preruším vás, pán poslanec.
Kollár, Boris, predseda NR SR (2022-03-22):
Páni poslanci, prosím pekne, pani Zemanová a pán Šipoš, tam hore, buďte takí dobrí. (Krátka pauza a zaznievanie gongu.) Ďakujem velice pekne za porozumenie. Pán minister, nech sa páči, máte slovo.
Danko, Andrej, predseda NR SR (2019-05-20):
Ďakujem. Otváram rozpravu. Do rozpravy som dostal štyri písomné prihlášky, pani poslankyňa Verešová, Blahová, Zimenová, Gaborčáková. Za poslanecký klub OĽANO pani poslankyňa Verešová.
Sedlák, Justín, poslanec NR SR (2024-06-11):
Návrh zákona odporúčali Národnej rade Slovenskej republiky schváliť: ústavnoprávny výbor uznesením č. 87 zo 6. júna 2024, výbor pre hospodárskej záležitosti uznesením č. 58 z 10. júna 2024. Z uznesení výborov Národnej rady Slovenskej republiky uvedených pod bodom 3 tejto správy nevyplývajú žiadne pozmeňujúce ani doplňujúce návrhy. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom tri tejto správy a v ustanoveniach poslancov gestorského výboru vyjadrených v rozprave k tomuto zákonu, návrhu zákona odporúča Národnej rade Slovenskej republiky vládny návrh zákona, ktorým sa dopĺňa zákon č. 435/2000 Z. z. o námornej plavbe v znení neskorších predpisov, schváliť. Spoločná správa výborov o výsledku prerokúvania a návrhu zákona v druhom čítaní bola schválená uznesením výboru pre hospodárske záležitosti č. 78 z 11. júna 2024. Týmto uznesením ma výbor zároveň poveril predložiť návrhy v zmysle príslušných ustanovení rokovacieho poriadku Národnej rady Slovenskej republiky. Pán predsedajúci, prosím, otvorte rozpravu.
Grendel, Gábor, podpredseda NR SR (2023-06-27):
Vyhlasujem rozpravu za skončenú a ešte je možnosť vystúpiť v záverečnom slove, pán minister, ak máte záujem. Nie. Pán spravodajca?
Simon, Zsolt, poslanec NR SR (2016-10-11):
Ďakujem pekne. Pani kolegyňa, plne s vami súhlasím a myslím si, že oveľa lepšie je zavedenie nárokovateľnosti podpory a podpory ako takej pre každého, než pre vybraných ľudí. Mali sme to možnosť vidieť vtedy, keď pre vybrané veľké spoločnosti štát dával investičné stimuly, odpúšťal im dane, a pritom sú to mnohokrát zahraniční investori alebo vybraní blízki vládnej koalícii, ale nepomáhajú tým, ktorým by mali, jednoduchým podnikateľom. Jeden príklad za všetky, že máte pravdu a funguje to. V pôdohospodárstve, ktorému sa venujem, do roku 2003 dotácie sa prideľovali rovnakým spôsobom, prvá veta bola, že na dotácie nie je právny nárok. V roku 2003 sme zmenili zákon a zaviedli sme povinnosť časť dotácií poskytovať farmárom a postupovať podľa zákona o správnom konaní, to znamená, že rozhodnutie správneho orgánu je preskúmateľné súdom, či postupoval správny orgán správne, alebo nie. To znamená, že nárokovateľné, splníš, máš. Od roku 2003 sme to uviedli do platnosti, je to v platnosti od roku 2004 a, čuduj sa svet, všetci poľnohospodári v tejto krajine od roku 2004 sa stali kredibilnými pre banky, pretože ich podnikanie bolo stabilné a vypočítateľné, i keď modernizačné dotácie dnes ešte mnohokrát fungujú podľa toho, či máte dobré tričko alebo lepšiu konexiu.
Blanár, Juraj, podpredseda NR SR (2023-05-25):
Príjemné popoludnie. Vážené panie poslankyne, páni poslanci, v súlade so zákonom o rokovacom poriadku nasleduje teraz hodina otázok , ktorú týmto otváram. Poslanci písomne položili do včera do 12.00 hod. 14 otázok na predsedu vlády a 22 otázok na členov vlády. Overovatelia schôdze vyžrebovali ich poradie. Upozorňujem, že na otázky poslancov, ktorí nie sú prítomní v rokovacej sále, sa neodpovedá. Poprosím teraz pána predsedu vlády Ľudovíta Ódora, aby oznámil, kto z členov vlády bude odpovedať na otázky za neprítomných členov vlády. Nech sa páči, pán predseda vlády, máte slovo.
Brocka, Július, poslanec NR SR (2010-12-16):
Ďakujem pekne. Dámy a páni, ja som vo svojom vnútre a v podstate snilko, poeta, idealista. Ale ak by som to ľudovo chcel jednou vetou vystihnúť, ako som reagoval na mojich predrečníkov v rozprave, no tak aká diera, taká záplata. To tak sa na Slovensku hovorí. No, pán Podmanický, zopakujem ešte raz, vy sa chválite cudzím perím, aj tak sa hovorí na Slovensku, keď si niekto chce prisvojiť prácu iného. Ak si váš minister Vážny počíta aj tie kilometre, ktoré sa stavali, keď bol mesiac v úrade, no tak to je to, že mu predchodca pripravil práce tak, aby mohlo 90 kilometrov dokončiť. A ešte druhá poznámka, lebo to súvisí so všetkými tými, ktorí tu už stokrát opakovali, ako táto vláda zastavila stavbu diaľnic, aj minister Figeľ. Prosím vás, keď to budete aj tisíckrát hovoriť, to je zase známy výrok z histórie Goebbelsa, že keď budete tisíckrát niečo opakovať, stane sa to pravdou. No nestane sa to pravdou, priatelia, lebo táto vláda ide stavať, ide stavať diaľnice a chce ich stavať lacnejšie. Naozaj, tak ako ich budeme stavať, tak za tie peniaze pomôžeme aj mnohým slovenským firmám, ktoré ste vy, pán Blanár, spomínali. No ja tie firmy nepovažujem za kšeftárov, lebo tie firmy by na tom nezarobili. Ale tí, ktorí by na tom zarobili, to sú tí vaši mecenáši, nie tie firmy, ktoré by sa pri tej práci zodierali.
V. Veteška, podpredseda NR SR: (2005-03-16):
(Reakcia z pléna.) Poslanci mali dostať ten návrh, pani poslankyňa. Prosím, pred hlasovaním dostanete tento návrh, ten, ktorý... (Reakcia z pléna). Nemôžem vás už, pani poslankyňa, ja som ukončil rozpravu, len kvôli poriadku. Ja vás chcem len ubezpečiť, že v súlade s návrhom pána navrhovateľa Abelovského zabezpečíme, aby ste dostali príslušnú dokumentáciu k tomuto bodu programu. Prosím? (Reakcia z pléna). Áno, nech sa páči, zapnite mikrofón pani poslankyni.
Žiga, Peter, podpredseda NR SR (2023-12-08):
Ďakujem pekne. Zaujmite, prosím, miesto pre navrhovateľov. Dávam slovo spoločnému spravodajcovi z výboru pre vzdelávanie, vedu, mládež a šport poslancovi Jozefovi Habánikovi, aby informoval Národnú radu o výsledku rokovania výborov a v tomto návrhu zá... o tomto návrhu zákona a aby odôvodnil návrh a stanovisko gestorského výboru. Nech sa páči, pán poslanec.
Čaplovič, Dušan, poslanec NR SR (2018-06-19):
Tým sme hlasovali o všetkých návrhoch uvedených v spoločnej správe a teraz pristúpime k hlasovaniu o návrhoch podaných v rozprave. Prvý pozmeňujúci a doplňujúci návrh v rozprave k uvedenému návrhu zákona podal pán poslanec Štarchoň. O jeho návrhu nemôžeme hlasovať, nakoľko bola prijatá zmena uvedená v bode 30 až 31 spoločnej správy a bola skôr prijatá plénom Národnej rady.
B. Bugár, podpredseda NR SR: (2004-06-30):
návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Slovenskej národnej rady č. 138/1991 Zb. o majetku obcí v znení neskorších predpisov (tlač 641). Spoločná správa je v tlači 641a. Dávam slovo pánovi poslancovi Hamarčákovi, aby za skupinu poslancov návrh zákona odôvodnil. Nech sa páči. I. Hamarčák, poslanec: Ďakujem. Vážený pán podpredseda, vážené pani poslankyne, páni poslanci, dovoľte mi, aby som z poverenia skupiny poslancov uviedol poslanecký návrh zákona, ktorým sa mení a dopĺňa zákon o majetku obcí. Predložený návrh zákona chcem odôvodniť tým, že poslednou novelou zákona o majetku obcí zo 6. novembra minulého roku došlo k diskriminácii časti občanov pri nadobúdaní vlastníctva a vznikli výrazné rozdiely medzi právnou úpravou prevodu vlastníckeho práva k majetku obce a právnou úpravou prevodu vlastníckeho práva k majetku vyšších územných celkov. Nami predložená krátka novela zákona o majetku obcí ustanovuje okruh právnických osôb, ktoré v rámci opatrení boja proti korupcii nemôžu nadobúdať do svojho vlastníctva majetok obce ináč ako obchodnou verejnou súťažou. Súčasne reagujem aj na problémy, ktoré v praxi vznikajú tým, že platný zákon o majetku obcí na rozdiel od zákona o majetku vyšších územných celkov nelogicky, a som presvedčený, že tiež aj v rozpore s Ústavou Slovenskej republiky, umožňuje previesť starostovi obce, poslancom obecného zastupiteľstva a členom štatutárnych orgánov právnických osôb založených alebo zriadených obcou, zamestnancom obce a blízkym osobám uvedených fyzických osôb vlastníctvo k obecnému bytu, ktorý niektorá z týchto osôb užíva, ako aj k obecnému pozemku, na ktorom má niektorá z týchto osôb postavenú stavbu, iba a výhradne iba obchodnou verejnou súťažou. Ináč ako obchodnou verejnou súťažou obec podľa súčasného platného zákona nemôže na tieto fyzické osoby previesť ani podiel na majetku obce, ktorým sa realizuje zákonné predkupné právo podľa Občianskeho zákonníka. Na uvedené negatívne skúsenosti ma upozornili viacerí kolegovia z miestnej územnej samosprávy. Vážené panie kolegyne, páni kolegovia, dovoľte mi, aby som vás v mene navrhovateľov požiadal o podporu tohto nášho úsilia a o odstránenie uvedených nedostatkov a o zosúladenie právnej úpravy prevodu vlastníckeho práva k majetku obce s právnou úpravou prevodu vlastníckeho práva k vyšším územným celkom. Ďakujem vám za podporu. Skončil som.
Blanár, Juraj, podpredseda NR SR (2020-12-02):
Ďakujem pekne, takže hlasovanie o jedenástej hodine, ďakujem. Teraz budeme pokračovať návrhom rozpočtu Sociálnej poisťovne na rok 2021 a rozpočtový výhľad na roky 2022 a 2023 . Návrh rozpočtu Sociálnej poisťovne je pod tlačou 284, správa výborov je pod tlačou 284a. Návrh uvedie generálny riaditeľ Sociálnej poisťovne Juraj Káčer, ktorého prosím, aby sa ujal slova a predniesol nám tento návrh. Vitajte, pán generálny riaditeľ, máte slovo.
Šeliga, Juraj, podpredseda NR SR (2021-03-18):
Ďakujem pekne. Veľmi sa teším, že to bude zverejnené, pán podpredseda, myslím, že to naozaj upokojí tú situáciu. Ďalšia otázka je pre pani vicepremiérku Remišovú, ktorú zastupuje pán podpredseda Heger a pýta sa pán poslanec Takáč a pýta sa: „V akom stave je príprava plánu spravodlivej transformácie z ohľadom na Hornú Nitru vrátane časového harmonogramu plánu?“ Nech sa páči, pán podpredseda, vidím, že ste naozaj vyťažený. Nech sa páči.
M. Hort, podpredseda NR SR: (2008-02-14):
Otváram teraz rozpravu, ale aj možnosť prihlásenia sa do rozpravy ústne. Konštatujem, že do rozpravy sa k tomuto návrhu zákona nehlási nikto, preto vyhlasujem rozpravu za skončenú a prerušujem rokovanie o tomto bode programu. Takisto budeme hlasovať o 17.00 hodine. Teraz, milé dámy, vážení páni, kolegyne, kolegovia, nasleduje v súlade so schváleným procedurálnym návrhom pani poslankyne Laššákovej druhé čítanie o vládnom návrhu zákona, ktorým sa dopĺňa zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov, ktorý prerokúvame v skrátenom legislatívnom konaní . Vládny návrh zákona ste dostali pred prvým čítaním ako tlač 553 a spoločnú správu výborov máte ako tlač 553a. Prosím teraz ministerku práve, sociálnych vecí a rodiny Slovenskej republiky pani Vieru Tomanovú, aby v druhom čítaní vládny návrh zákona odôvodnila. Nech sa páči, pani ministerka, je tu priestor na vaše slovo.
Přidal, Alojz, poslanec NR SR (2011-02-03):
Pán kolega Janiš, ja vám ďakujem za návrh, ktorý ste dali, ako čo sa týka osudu vlastne tohto zákona aj toho postupu, ktorý by sme mali podľa môjho názoru, teda ten váš návrh akceptovať, jednoducho nech to spracuje ministerstvo, my budeme všetci komunikovať, participovať. Nech to je, je to naozaj také vážne, aby to išlo v súlade s legislatívnym procesom. A chcem vám tiež poďakovať za to, že ste povedali, že táto novela pána Jurčíka bola naozaj reakciou aj na to, že v roku 2007, kto spolitizoval úrad bol SMER, ktorý nebol ochotný akceptovať nominanta regulačnej rady a jednoducho SMER prvý zaviedol, že o regulácii v konečnom dôsledku rozhodovalo ministerstvo hospodárstva. Ďakujem.
Kadúc, Miroslav, poslanec NR SR (2015-01-29):
Ďakujem veľmi pekne za naozaj akúkoľvek reakciu, niekedy, bohužiaľ, primitívnu. Teraz som prvý raz urazil, ak si prehráte to moje vystúpenie, dával som si doteraz, odkedy tu sedím, veľký pozor, aby som nikoho neurazil, pán Kolesík. O čom sa tu bavíme? No presne práve to som hovoril. Bavíme sa najprv o skrátenom legislatívnom konaní, o tom, že až potom pôjde vecný návrh zákona. Pán kolega Muňko, celé moje vystúpenie sa nieslo v duchu, že chcem vedieť, prečo tu musí byť skrátené legislatívne konanie. V dôvodovej správe to nie je uvedené. Pán Jasaň, je tam konštatované, áno, je to ohrozené, prehlbuje sa to. Povedzte mi, prosím, ako sa tu rozhodnete. Je to preto, lebo máte feeling, lebo to tak asi bude? Ja chcem vedieť, kde je ten problém, tí ľudia o koľko prichádzajú, o koľko v budúcnosti získajú po vašom zásahu, koľko z toho budú mať, buďte presný. Prosím vás, ak tu máme odborný problém a ak hovoríte, že tento celý systém je zlý, tak, do kelu, sadnime si všetci, a nie iba politici, dajme dokopy odbornú komisiu, dajme preč politiku a zabezpečme tým ľuďom to, čo skutočne potrebujú. To je dôstojný dôchodok. Ale nepolitikárčime tu, prosím. Veď s tým dôchodkovým pilierom alebo s tým II. sa robí, naozaj je to politická téma a narába sa s tým ako súčasťou politického boja. A pritom hovoríte: „My chránime ľudí.“ Tu nikto nikdy nedokázal, akým spôsobom ich chránite, máte čísla vycucané z prsta, bohužiaľ, dajte čísla a dajte ich odborníkom a vyhodnoťme to a povedzme, toto je dobré, to je zlé. Vtedy to bude to, čo potrebujeme my a ľudia.
Klus, Martin, podpredseda NR SR (2019-10-24):
Ďakujem. Bol som usmernený, že teda pán poslanec Dostál vystúpil ešte v rozprave, ale bol posledný vystupujúci v rozprave. Takže sa pýtam, či chce navrhovateľka zaujať stanovisko. Nech sa páči.
Žiga, Peter, podpredseda NR SR (2024-10-23):
Ďakujem. Ďalší v poradí s faktickou pán poslanec Galko. Je prítomný? Je, nech sa páči máte slovo.
B. Bugár, podpredseda NR SR: (2005-09-21):
(Hlasovanie.) Prítomných je 79 poslancov, za 76, zdržal sa 1, nehlasovali 2. Návrh sme schválili. Prosím pána poslanca Abrhana, aby uviedol hlasovania k vládnemu návrhu zákona, ktorým sa mení a dopĺňa zákon č. 314/2001 Z. z. o ochrane pred požiarmi v znení neskorších predpisov (tlač 1251).
Danko, Andrej, podpredseda NR SR (2024-01-18):
Poslankyňa Kalmárová.
Laššáková, Jana, podpredsedníčka NR SR (2013-09-17):
Tak neviem, či vystupujete za poslanecký klub, ako ste sa prihlásili, alebo za predkladateľa.
Kovačócy, Marián, poslanec NR SR (2015-05-14):
Ďakujem za slovo. Vážený pán predseda, kolegyne, kolegovia, v rozprave vystúpili traja páni poslanci, pán poslanec Hlina, Radošovský a ja. Pán poslanec Radošovský a ja sme podali pozmeňujúce návrhy. Prosím, pán predseda, dajte hlasovať o mojom pozmeňovacom návrhu.
Blaha, Ľuboš, podpredseda NR SR (2024-06-12):
Pani poslankyňa Zora Jaurová.
Laššáková, Jana, podpredsedníčka NR SR (2012-07-26):
S reakciou na faktické poznámky, pán poslanec Simon, nech sa páči.
Ďuriš Nicholsonová, Lucia, podpredsedníčka NR SR (2016-12-08):
Ďakujem pekne. Pani spravodajkyňa, chcete vystúpiť k tomuto bodu programu? Nie, nie je tomu tak. Prerušujem rokovanie o tomto bode programu. V rokovaní budeme teraz pokračovať prvým čítaním o návrhu poslancov Mariana Kotlebu, Petra Krupu, Stanislava Drobného, Rastislava Schlosára a Milana Uhríka na vydanie zákona, ktorým sa mení a dopĺňa zákon č. 190/2003 Z. z. o strelných zbraniach a strelive v znení neskorších predpisov. Návrh zákona má parlamentnú tlač 325. Návrh na jeho pridelenie na prerokovanie výborom je pod tlačou č. 330. Dávam teraz slovo pánovi poslancovi Drobnému, aby návrh zákona uviedol. Nech sa páči. (Rokovanie o návrhu poslancov Národnej rady Slovenskej republiky Mariana Kotlebu, Petra Krupu, Stanislava Drobného, Rastislava Schlosára a Milana Uhríka na vydanie zákona, ktorým sa mení a dopĺňa zákon č. 190/2003 Z. z. o strelných zbraniach a strelive v znení neskorších predpisov , tlač 325.)
Paška, Pavol, predseda NR SR (2012-05-10):
Poslanec Jasaň.
Bugár, Béla, podpredseda NR SR (2018-12-03):
Ďakujem pekne. Otváram rozpravu o tomto bode programu. Nemám žiadnu písomnú prihlášku, preto sa pýtam, či sa hlási niekto náhodou do rozpravy. Nie, vyhlasujem rozpravu za skončenú a zároveň prerušujem rokovanie o tomto bode programu. Pristúpime k druhému čítaniu o návrhu poslancov Štefana Vavreka a Ladislava Balódiho na vydanie zákona, ktorým sa mení zákon č. 597/2003 Z. z. o financovaní základných škôl a stredných škôl a školských zariadení, tlač 1157. Dávam slovo navrhovateľovi pánovi poslancovi Balódimu. (Rokovanie o návrhu poslancov Národnej rady Slovenskej republiky Štefana Vavreka a Ladislava Balódiho na vydanie zákona, ktorým sa mení zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov , 1157.)
Paška, Pavol, predseda NR SR (2013-11-29):
(Hlasovanie.) 135 prítomných, 93 za, 42 sa zdržalo. Tieto body sme schválili.
Plevíková, Zuzana, poslankyňa NR SR (2024-06-12):
Ďakujem pekne, prosím, pán predsedajúci, aby ste dali hlasovať o tom, že Národná rada prerokuje návrh zákona v druhom čítaní.
Ďuriš Nicholsonová, Lucia, podpredsedníčka NR SR (2017-06-21):
V zmysle rokovacieho poriadku požiadal o slovo navrhovateľ pán poslanec Blanár.
Pellegrini, Peter, predseda NR SR (2023-12-12):
Poprosím vás naozaj!
Náhlik, Peter, poslanec NR SR (2019-01-29):
Sľubujem. (Potlesk.)
Ďuriš Nicholsonová, Lucia, podpredsedníčka NR SR (2019-05-14):
Ďakujeme veľmi pekne, pán minister. Ja teraz odovzdám slovo predsedovi výboru pre európske záležitosti poslancovi Blahovi, aby uviedol tretí materiál zlúčenej rozpravy, a to tlač 1319, a súčasne aby informoval Národnú radu o výsledku prerokovania materiálov vo výboroch.
Ďuriš Nicholsonová, Lucia, poslankyňa NR SR (2017-06-19):
Áno, ďakujem veľmi pekne obidvom kolegom. A ja som to zabudla tam dodať, tak to hovorím cez faktickú poznámku, že naozaj by sme sa mali spamätať. A keď tu niekto ešte v tejto sále hlasuje v súlade s vlastným vedomím a svedomím, tak proste nemôžme zobrať správu pani Tomanovej na vedomie. Ďakujem.
Paška, Pavol, predseda NR SR (2012-06-28):
Otváram rozpravu v treťom čítaní a pýtam sa, či chce niekto vystúpiť. Nie. Vyhlasujem rozpravu za skončenú a budeme hlasovať o návrhu ako o celku.
Viskupič, Jozef, poslanec NR SR (2017-06-14):
Myslím, že v tom vyratúvaní inštitúcií, ktoré sa dajú paralyzovať tým, že spravíme z reálneho manažmentu alebo hlavy manažmentu kolektívne rozhodovanie, si bol ad jedna aktuálny aj autentický. Mne napadla taká paralela, ktorá sa často hovorí, že ak si nevie koalícia alebo ktokoľvek poradiť s problémom, tak zriadi komisiu. A tu tú komisiu dokonca povyšuje, ako keby sa snažili vylepšiť zákon o ÚPN a činnosť ÚPN s tým, že idú si vyriadiť účty s nepohodlným riaditeľom alebo šéfom predstavenstva ÚPN a zároveň sa snažia verejnosti predstaviť, že idú fungovanie ÚPN zlepšiť. To, že im to nevychádza, tak je asi iba a len v dôsledku toho, že jednoducho nedá sa obhájiť, že parlament vstupuje do ÚPN v momentálnom nastavení dvakrát, a to voľbou jednak šéfa a jednak piatimi členmi rady a po novom by to mali byť len piati členovia, plus ďalší štyria menovaní iným spôsobom, ktorí takisto si neviem predstaviť, ako môžu ako kolektívny orgán zodpovedať za inštitúciu. Jediné, čo sledujú, je znefunkčnenie tejto inštitúcie.
Hort, Milan, podpredseda NR SR (2010-11-04):
Ďalej s faktickou poznámkou pán poslanec Vladimír Jánoš. Nech sa páči.
Blanár, Juraj, podpredseda NR SR (2022-09-23):
Takže to bolo posledné vystúpenie s faktickými poznámkami v rozprave. Vyhlasujem rozpravu za uzavretú a udeľujem slovo pánovi navrhovateľovi v záverečnom stanovisku k rozprave. Nech sa páči.
Vaľová, Jana, poslankyňa NR SR (2013-11-28):
Pán predseda, poprosím vás, dajte hlasovať o návrhu zákona ako celku so stanoviskom gestorského výboru schváliť ho.
Jurinová, Erika, podpredsedníčka NR SR (2013-02-08):
Do rozpravy je prihlásený pán poslanec Hlina.
V. Veteška, podpredseda NR SR: (2007-10-18):
Dávam slovo spravodajcovi, ktorého určil navrhnutý gestorský výbor pre zdravotníctvo, pánovi poslancovi Zvonárovi.
Ďuriš Nicholsonová, Lucia, podpredsedníčka NR SR (2019-06-21):
Pán spravodajca, pán poslanec Dostál. Nech sa páči. No, šup, šup, lebo štyri minúty máme.
Bugár, Béla, podpredseda NR SR (2019-09-20):
Vyhlasujem rozpravu o tomto bode programu za skončenú a zároveň sa pýtam ešte spravodajcu, či sa chce vyjadriť. Nie. Ďakujem pekne. Prerušujem rokovanie o tomto bode. Budeme pokračovať prvým čítaním o návrhu poslancov Ondreja Dostála, Natálie Blahovej, Zuzany Zimenovej a Petra Osuského na vydanie zákona, ktorým sa mení a dopĺňa zákon č. 300/2005 Z. z. Trestný zákon (tlač 1648). Znovu dávam slovo pánovi poslancovi Dostálovi, aby návrh zákona uviedol. Nech sa páči. (Rokovanie o návrhu poslancov Národnej rady Slovenskej republiky Ondreja Dostála, Natálie Blahovej, Zuzany Zimenovej a Petra Osuského na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov , tlač 1648.)
M. Hort, podpredseda NR SR: (2007-09-04):
Pán premiér tu dnes obsedel ráno asi pol hodiny, potom odišiel, alebo hodinu, potom odišiel a prišiel až v podvečer a doniesol bombastickú informáciu o tom, akým spôsobom chce vláda primäť Generálnu prokuratúru, aby konala. Ja som očakával, že bude reagovať na výhrady opozície aj na tie napríklad, ktoré som ja povedal, kde som jasne citoval z vyjadrení pani ministerky, o tom, akým spôsobom sú jej jednotlivé vyjadrenia v priamom rozpore podľa toho, kedy boli povedané, vo vzťahu k danej problematike. A bolo by dobré, keby sa bola k tomu vyjadrila alebo keby ste vy sa boli, pán kolega, k tomu vyjadrili. A skúste aj vy byť chvíľu slušný, dobre, ja vám neskáčem do reči nikdy. No a teraz sa pýtam, odcitoval som tu stanovisko guvernéra k tlačovej konferencii pána premiéra a pani ministerky Tomanovej. V stanovisku pána premiéra z tlačovej konferencie bolo také zastrašovanie a porovnávanie dôchodcovských správcovských spoločností s nebankovými subjektami v tom, že sú ich vklady ohrozené a tak ďalej, ktoré sa nedá inak kvalifikovať ako šírenie poplašnej správy. Áno, bolo treba si to vypočuť, pán kolega, tú tlačovú konferenciu. A na to je stanovisko guvernéra. Ja som nič iné nechcel, iba aby pán premiér tu nehovoril politicky, nezastrašoval médiá, aby sa vyjadril k tomu, čo povedal guvernér Národnej banky. Nič iné som od neho nechcel aj v tom svojom vystúpení. Bohužiaľ, to nie je možné na pôde Národnej rady.
Grečková, Lea, poslankyňa NR SR (2015-05-06):
Vážený pán predseda, v rozprave vystúpil jeden poslanec. Nepodal žiaden návrh, preto prosím, aby ste dali hlasovať o tom, že Národná rada sa uzniesla prerokovať predložený návrh zákona v druhom čítaní.
Verešová, Anna, poslankyňa NR SR (2017-11-28):
Ďakujem za slovo. Chcela by som v podstate podať taký návrh pre vás, pán minister, a ľudí z vášho ministerstva. Z praxe jednak s rodičmi, s osamelými rodičmi, v drvivej väčšine s osamelými matkami, ale aj s pracovníkmi úradov práce, sociálnych vecí a rodiny vyplýva jeden taký alebo dotazujú sa na jeden taký fakt, ktorý im veľmi robí problém, tak úradníkom, pracovníkom v tomto úrade, ako aj matkám. Ak ide o to, že, samozrejme, keď si vymôže oprávnená osoba náhradné výživné, musí si ho vymôcť aj cez exekútora, toto náhradné výživné dostáva a je, samozrejme, takáto osoba povinná výživné vrátiť v čase, keď povinná osoba, budem teraz hovoriť napríklad otec, toto výživné matke zaplatí. Vtedy dochádza ale k takej situácii a vy ste tu hovorili o aplikačnej praxi a o poznatkoch a spätných reakcií z aplikačnej praxe, že matka následne často nedostáva ďalej už potom ani náhradné výživné a určité mesiace zase nedostane výživné ani od povinnej osoby a ona tieto peniaze jednoducho v čase svojej finančnej núdze naozaj minie. Vtedy, úradníci mi hovoria, že je obrovský problém vlastne riešiť tento, tieto, tieto príbehy no utrápených ľudí. Ja nechcem, aby sa štát choval tak paternalisticky a skutočne tak, že, že ako keby, ako keby sme mali vstupovať do rodín a všetko za nich robiť a ochraňovať ich ako malé deti, sú to predsa dospelé osoby, toto nechcem. Ale predsa nejak tak vás vyzývam, že keby ste riešili tento dlhodobý problém na úradoch práce, a teda a je to problém samotných osamelých žien alebo osamelých rodičov. Ja verím, že je to možné nejakým iným spôsobom, neviem, vrátiť tie peniaze priamo úradu a podobne, neviem. Verím, že, že, rozmýšľali sme nad tým, ale verím, že to na ministerstve dokážete nejako vymyslieť, pretože sami hovoríte o tom, že počúvate prax, počúvate tých ľudí v praxi, a že naozaj legislatíva má ošetriť to, čo sa v praxi deje nedobré pre ľudí. Ďakujem pekne.
Kočiš, Eduard, poslanec NR SR (2022-06-23):
Ďakujem za slovo, pán predsedajúci. Zastropovanie cien potravín a palív nikdy nemôže spôsobiť ich nedostatok na trhu, pretože žiadna krajina si nedovolí zastropovaním cien ohroziť vlastné obyvateľstvo či už v distribúcii, alebo predaj potravín, ako aj stavebných materiálov, distribúcie energických procesov alebo v rámci distribúcie palív na benzínových pumpách. To jednoducho nie je pravda. To, čo sa pán kolega snažil vo svojej naozaj úbohej rozprave nejakým spôsobom prezentovať ako nejakú spásonosnú a úžasnú myšlienku, je taká teória pána Kazdu, ktorá by sa dala nazvať nejakou hospodárskou ekonómiou na úrovni osobitnej školy internátnej. Takto pán Kazda pristúpil k svojej rozprave a takto to prezentoval. Prvovýrobca nikdy nebude vyrábať menej, pretože prvovýrobca neživí len seba, prvovýrobca živí desiatky až stovky zamestnancov a iba na základe toho, že vyrába, nakupuje kvalitné potraviny, resp. prvosuroviny a z týchto prvosurovín vyrába svoj hotový výrobok, ktorý distribuuje či už do obchodných reťazcov, alebo do menších prevádzok, tak z toho mu vychádza nejaká jeho marža, ktorá je naozaj úbohá. Malo by to byť úplne naopak. Tú najväčšiu maržu by mal mať samotný prvovýrobca. Ten prevádzkovateľ alebo distribútor by mal mať tú maržu úplne minimálnu a k tomu by bola úplne inak prispôsobená cena pre konečného spotrebiteľa. Pretože podľa tejto teórie, ktorá platí stále, na prvom mieste je vždy ten, ktorý distribuuje a predáva niečo, čo nikdy nevyrobil, najviac je bitý konečný spotrebiteľ a ešte viac horšie je na tom prvovýrobca, ktorý naozaj musí všetky tieto náklady znášať a títo prvovýrobcovia nikdy nebudú dosahovať zisk, nikdy nebudú dosahovať extra maržu tak ako obchodné reťazce a vlastne tí, ktorí tieto... (Prerušenie vystúpenia časomerom.)
Remišová, Veronika, poslankyňa NR SR (2018-01-31):
Takže prečítam odôvodnenie (povedané so smiechom): Z hľadiska zodpovednosti výkonných orgánov samosprávy tento bod, ktorý prečítam, pozmeňujúceho a doplňujúceho návrhu, hlavným cieľom navrhovanej úpravy je komplexným spôsobom vytvoriť zákonný mechanizmus, ktorý by sprísňoval nielen zodpovednosť starostu, ale aj jeho zástupcu, na ktorého by sa analogicky vzťahovali rovnaké podmienky ako na starostu samotného. Teraz prečítam daný bod. (Reakcia spravodajcu a prerušenie vystúpenia predsedajúcim.)
Paška, Pavol, predseda NR SR (2013-10-29):
(Hlasovanie.) 124 prítomných, 46 za, 76 proti, 2 sa zdržali. Návrh sme neschválili.
M. Číž, podpredseda NR SR: (2009-12-09):
Pán poslanec Mikloško, procedurálny návrh.
Bugár, Béla, podpredseda NR SR (2016-04-26):
V rozprave ďalej vystúpi ako posledná pani poslankyňa Cigániková. Nech sa páči, máte slovo. (Reakcie z pléna.) Páni poslanci, kľud. (Reakcia ministra na reakcie poslancov z pléna.) Pán minister.
Zmajkovičová, Renáta, podpredsedníčka NR SR (2013-07-01):
Prerušujem rokovanie o tomto bode programu. Kolegyne, kolegovia, keďže mal nasledovať návrh zákona pána poslanca Novotného a keďže tu nie je dnes a je ospravedlnený, budeme pokračovať v rokovaní zajtra o 9.00 hodine. Takže všetkým želám ešte pekný zvyšok dňa. (Prerušenie rokovania o 18.20 hodine.)
Brocka, Július, poslanec NR SR (2014-07-04):
Dnes to bude pokus o rekordne krátke vystúpenie. Pán poslanec, zhrniem to. Občania Slovenska ten sociálny balíček, s ktorým Robert Fico či SMER prichádza, si dajú vlastne sami sebe. Najprv sa ale 240 alebo štvrť miliardy eur od nich vyberie a potom sa tá istá suma medzi nich rozdelí. Aké jednoduché. Ale problém je v tom, že tá miliarda eur sa vyberie od všetkých, to znamená, resp. vyberie sa od tých chudobných, ale rozdelí sa aj medzi tých, ktorí chudobní nie sú. A to sa mi zdá, že to nie je s kostolným poriadkom.
Mihál, Jozef, poslanec NR SR (2016-10-14):
Ďakujem, pán kolega. Z toho vystúpenia sa mi páčilo práve to zdôraznenie dvoch aspektov, ak ide o regulované odvetvia, tak neregulujme nejakou špeciálnou daňou alebo odvodom, ale regulujme cez regulátora. Prečo sa tak v praxi nedeje? Prečo teda vlastne ministerstvo financií nepriamo priznáva, že regulátor nefunguje, a preto jeho nečinnosť treba nahradiť takouto špeciálnou daňou? To je vzájomne v rozpore a to nesvedčí o dobrej činnosti vlády a najmä regulátora. No a druhá poznámka, ktorá mi utkvela v pamäti, je o tej dočasnosti toho opatrenia. Sám pán minister, či v úvodnom slove, či v tom ďalšom komentári, vlastne obhajuje zavedenie, pokračovanie v tomto poplatku rôznymi spôsobmi. Ale nech už tie dôvody ministra financií sú akokoľvek formulované, no prečo potom to opatrenie je dočasné, do konca roku 2020 zase, do konca trvania tejto vlády? No keď už je to také hrozne potrebné, tak potom to treba predsa urobiť natrvalo. Tak ako sú natrvalo zavedené dane, rôzne odvody a poplatky, tak keď je toto tak potrebné, lebo tak sa exportuje ten zisk do zahraničia a tak a tak a tak a ďalšie dôvody, ktoré ste vymenovali, pán minister, tak potom prečo je to dočasné opatrenie? Veď priznajte teda naplno farbu a zaveďte tieto odvody ako trvalý mechanizmus! To je v rozpore.
Hrnčiar, Andrej, podpredseda NR SR (2019-05-17):
Pán poslanec Petrák? (Reakcia poslanca.) Ďakujem. Vyhlasujem všeobecnú rozpravu za skončenú. Záverečné slovo – pani navrhovateľka.
Kyselica, Lukáš, poslanec NR SR (2022-12-13):
Ďakujem veľmi pekne, pán predsedajúci. Vážený pán predsedajúci, vážený pán minister, poslanci, dovoľte, aby som vás informoval o priebehu uvedeného vládneho návrhu zákona, o prerokovaní uvedeného vládneho návrhu zákona v ústavnoprávnom výbore. Národná rada pridelila návrh zákona na prerokovanie ústavnoprávnemu výboru, ktorý určila aj ako gestorský, a určila lehoty na prerokovanie návrhu zákona. Poslanci Národnej rady, ktorí nie sú členmi výboru, ktorému bol návrh zákona pridelený, neoznámili v určenej lehote gestorskému výboru žiadne stanovisko. Návrh zákona ústavnoprávny výbor prerokoval a odporúčal ho Národnej rade schváliť. Ústavnoprávny výbor ako gestorský výbor nerokoval o návrhu správy vrátane stanoviska gestorského výboru, keďže nebol uznášaniaschopný. Časť III. informácie obsahuje päť pozmeňujúcich návrhov. Ako spravodajca navrhujem o všetkých hlasovať spoločne. Predseda ústavnoprávneho výboru ma zároveň určil ako spravodajcu, preto predkladám túto informáciu a budem navrhovať ďalší postup. Pán predsedajúci, otvorte, prosím, rozpravu, do ktorej sa tiež hlásim s jedným pozmeňovákom.
B. Bugár, predseda NR SR: (2003-12-03):
(Hlasovanie.) Prítomných 129, za návrh 125, hlasovania sa zdržali 2, nehlasovali 2. Konštatujem, že návrh zákona sme postúpili do tretieho čítania . Otváram rozpravu v rámci tohto čítania a pýtam sa, či sa hlási niekto do rozpravy. Konštatujem, že nikto. Vyhlasujem rozpravu o tomto bode programu za skončenú. Nech sa páči, môžeme pristúpiť k hlasovaniu.
Zmajkovičová, Renáta, podpredsedníčka NR SR (2012-06-26):
Ďakujem. Otváram rozpravu. Do rozpravy som nedostala žiadnu písomnú prihlášku, pýtam sa, či sa chce niekto prihlásiť do rozpravy ústne? Nie je tomu tak. Vyhlasujem rozpravu za skončenú a ukončujem rokovanie o tomto bode programu. Ďakujem, pán navrhovateľ. Ďalej pokračujeme správou Výboru Národnej rady Slovenskej republiky pre obranu a bezpečnosť o stave použitia informačno-technických prostriedkov za rok 2011 . Správa má parlamentnú tlač 50, teraz dávam slovo poverenému členovi tohto výboru poslancovi Martinovi Fedorovi, aby správu uviedol. Nech sa páči.
Horváth, Michal, minister financií SR (2023-05-25):
Pán podpredseda, vážené pani poslankyne, páni poslanci, pán poslanec, ďakujem pekne za otázku. Najprv musím povedať, že nie je ambíciou našej vlády, a predpokladám, že asi žiadnej vlády pripraviť z roka na rok z toho stavu, z ktorého vychádzame, vyrovnaný rozpočet. Je to niečo, čo by bolo veľmi škodlivé pre ekonomiku, pre ľudí, pre firmy na Slovensku. Podľa predpokladov nezávislej Rady pre rozpočtovú zodpovednosť by vyrovnaný rozpočet uvrhol ekonomiku do recesie a stál Slovensko vyše 20-tisíc pracovných miest, avšak ako vláda musíme konať v súlade s platným zákonom o dlhovej brzde. Musím povedať, že čo sa týka konkrétnych opatrení, v tomto štádiu by som ich nechcel špecifikovať. Toto je práca, ktorá na nás ešte čaká. Zároveň, ako aj pán premiér povedal, máme ambíciu pracovať aj na zodpovednom, realistickom pláne pre verejné financie na nasledujúce roky, tak aby nová vládna väčšina, ktorá vzíde z volieb a ktorej opätovne začne plynúť dvojročné obdobie, ktoré má výnimku z tejto potreby prijať vyrovnaný rozpočet, aby mala s čím pracovať. A tie opatrenia, ktoré budeme navrhovať v tom pláne, si budú musieť alebo môcť zvolení predstavitelia po voľbách prispôsobiť podľa svojho, svojho vlastného vkusu. Nechajte nám, prosím, priestor, aby sme vedeli pracovať, aby sme prišli aj interne so zoznamom opatrení, a v ideálnom prípade nechceme robiť vyrovnaný rozpočet, ani ho, ani ho predstaviť. Chceli by sme všetku energiu míňať na realistický, dobrý plán pre verejné financie na Slovensku.
Nováková, Alena, poslankyňa NR SR (2024-04-18):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre sociálne veci. Ďalej, aby za gestorský výbor určila hlasovaním Výbor Národnej rady pre sociálne veci a aby predmetný návrh zákona výbory prerokovali do 7. júna 2024 a v gestorskom výbore do 10. júna 2024.
P. Hrušovský, predseda NR SR: (2003-09-10):
(Hlasovanie.) Prítomných je 133 poslancov, za 58, proti 67, zdržalo sa 7, nehlasoval 1. Návrh sme neschválili. Prosím ďalší návrh.
Brocka, Július, poslanec NR SR (2014-09-09):
Pán kolega Hlina, reagujem na vaše emotívne vystúpenie. Myslím si, že táto emócia tu nemusela byť. Toto je výsledok návrhu pani kolegyne, pani podpredsedníčky parlamentu, pani Laššákovej, keď na začiatku našej schôdze, kedy sme sa prvýkrát stretli po parlamentných prázdninách, vyradili, navrhla ona a potom poslanci SMER-u vyradili 11 návrhov z rokovania Národnej rady, lebo mali obavu, že my, opoziční poslanci, zneužijeme rozpravu o týchto našich návrhoch na volebnú kampaň pred komunálnymi voľbami. Pán kolega, chceli nám zavrieť ústa. A nezavreli a ani nezavrú. Ja si myslím, že urobili sebe aj dôchodcom medvediu službu. Mohli sme vecne diskutovať, mohli sme vecne diskutovať, ale jednoducho vy ste, vy ste spustili volebnú kampaň. Vy ste, teda nemyslím pána Hlinu, ale smeráci spustili volebnú kampaň. A teda je tu volebná kampaň.
Pellegrini, Peter, predseda NR SR (2015-06-19):
Ďakujeme veľmi pekne. Otváram všeobecnú rozpravu. Pýtam sa, kto sa hlási do rozpravy. Končím možnosť prihlásiť sa do rozpravy a vyhlasujem všeobecnú rozpravu za skončenú. Ak mi bude odpustené, pán navrhovateľ, zneužijem svoju možnosť, že mám zapnutý mikrofón, chcem vás uistiť, že Národná rada sa pripravuje aj technickými prostriedkami, aby do budúcna mohla dokonca online vysielať zasadnutie výborov. A som preto veľmi rád, že takúto myšlienku podporujete aj vy osobne a myslím si, že čoskoro, už v novom volebnom období, to bude úplná bežná realita. Ďakujem pekne. Prerušujem rokovanie o tomto bode programu. Budeme teraz pokračovať rokovaním o návrhu poslancov Moniky Gibalovej, Martina Fronca na vydanie zákona, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona 455/1991 Zb. o živnostenskom podnikaní v znení neskorších predpisov (tlač 1563) návrh na jeho pridelenie na prerokovanie výborom je v rozhodnutí č. 1602. Pani poslankyňa Gibalová, máte slovo, nech sa páči. [Rokovanie o návrhu poslancov Národnej rady Slovenskej republiky Moniky Gibalovej a Martina Fronca na vydanie zákona, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov , tlač 1563.]
Ďuriš Nicholsonová, Lucia, podpredsedníčka NR SR (2019-02-08):
Pán poslanec Dostál.
Richter, Ján, poslanec NR SR (2021-09-21):
Ďakujem pekne za slovo. No, najmenej rozvinuté okresy, regionálne rozdiely, možno ešte by som k tomu pridal nevhodná štruktúra voľných pracovných miest, z hľadiska potreby jednotlivých okresov sú vážne veci. Trošku som prekvapený, že ste podrobili absolútnej kritike to, čo tu doteraz bolo. Efektívnosť, viete, efektívnosť sa nedá merať len s tým, že koľko konkrétnych pracovných miest sa vytvorilo. Napríklad z pozície rezortu práce z Operačného programu Ľudské zdroje bol projekt za 30 mil. len pre tieto menej rozvinuté okresy pre podporu aktívnej politiky trhu práce. Darmo podnikateľ povedal, že chce otvoriť, ja neviem, nejaké remeselné miesto, keď sme takého človeka na úrade práce evidovaného nemali. Jeho bolo treba rekvalifikovať, trebalo ho vyškoliť a oni sa potom vrátili do toho procesu a to sa v tých štatistikách jednoducho neobjavuje. Treba povedať, že takýmto spôsobom sa, sa veľmi veľa ľudí zamestnalo, ktorí boli predtým dlhodobo evidovaní nezamestnaní. A treba povedať a veľmi otvorene, že aj veľa Rómov, a ja som osobne presvedčený, že keď 80 % si následne po skončení projektu z nich udržalo pracovné miesto, že to boli dobré projekty aj efektívne, takže neberte to len podľa toho, kto ako kde dostal traktor, ale aj podľa týchto vecí. No a ešte jedna vec – sociálne podniky. Pripravil som projekt na 50 mil., doteraz stojí. Pán predseda sociálneho výboru, vy to viete. Ďalšia vec. Aktívna politika trhu práce stojí. Nič sa v tomto smere nerobí, lebo nie sú prostriedky na jednotlivých okresných úradoch práce. To znamená, to je ďaleko širší komplex, ako len táto otázka, pretože rezort práce môže v tomto prípade veľmi veľa urobiť na konkrétnych miestach v konkrétnom regióne.
Laššáková, Jana, podpredsedníčka NR SR (2014-03-20):
Pán poslanec Brocka, nech sa páči.
Jurinová, Erika, podpredsedníčka NR SR (2013-03-14):
Ďakujem pekne za slovo. No dozvedela som sa, že pripravujete materiál, ktorý je pripravený na rokovanie vlády. Možno keby ste mi upresnili, na ktoré rokovanie vlády to je, či na to o týždeň alebo na to o mesiac, o pol roka. Hovorili ste o niektorých krokoch, ktoré sú už rozpracované tak, že budú môcť byť teda možno už aj spracované do konca alebo v priebehu tohto roka. To sú tie systémové kroky, ktoré ste spomenuli, ale necítite potrebu urobiť niečo možno pre tých 10 000 živnostníkov, ktorí teraz veľmi váhajú, či živnosť zanechať alebo si ju ponechať, možnože aj keď nesystémovo, aj keď drobnými krokmi, ktoré naozaj by zabezpečili, aby tí drobní podnikatelia, ktorí u nás zvažujú, či vôbec majú podnikať, naozaj podnikať zostali, lebo mám pocit, že za ten čas, ktorý strácame pri vytváraní len systémových dlhodobých krokov, verím, že sú potrebné, určite to nikto nepopiera, nám pomedzi prsty utečú možno tisícky ľudí, ktorých zasa zachytíme len v tej sociálnej sieti, bohužiaľ. Ďakujem za odpoveď.